नरगिस बोलीं- 6 फीट लंबा डरावना शख्स परेशान करता था; छोड़ना पड़ा अपार्टमेंट
Bollywood Actress Nargis Fakhri Horror Story - नरगिस फाकरी ने अपने बारे में एक दिलचस्प बात बताई है। नरगिस ने कहा कि वे जब इंडिया आईं तो उन्हें कुछ अजीब दिक्कतों का सामना करना पड़ा। नरगिस कब्रिस्तान के बगल में एक अपार्टमेंट में रहती थीं।
नरगिस फाखरी ने अपने बारे में एक दिलचस्प बात बताई है। नरगिस ने कहा कि वे जब इंडिया आईं तो उन्हें कुछ अजीब दिक्कतों का सामना करना पड़ा। नरगिस कब्रिस्तान के बगल में एक अपार्टमेंट में रहती थीं। उन्हें वहां सुपरनेचुरल चीजें फील होती थीं।
नरगिस डरावने सपने देखा करती थीं। नरगिस के मुताबिक, एक बार उन्होंने सपना देखा कि एक 6 फुट 5 इंच लंबा आदमी उन्हें कब्रिस्तान तक ले गया।
उसने हाथ से आस-पास की जमीन खोदी और मरे हुए लोगों की लाश निकालकर उनका मांस खाने लगा। वो नरगिस को भी मांस खाने को कहता था। नरगिस इतनी डर गईं कि उन्हें तीन दिन बाद ही वो अपार्टमेंट छोड़ना पड़ा।
कब्रिस्तान के बगल में लिया था अपार्टमेंट
Mashable Middle East से बात करते हुए नरगिस ने उन दिनों का किस्सा शेयर किया जब वो इंडिया नई-नई आई थीं। उन्होंने कहा- मैंने मुंबई में एक अपार्टमेंट लिया। ये अपार्टमेंट हिल रोड पर एक कब्रिस्तान के पास था। इस अपार्टमेंट में मैं बस तीन दिन रह सकी थी।
वो शख्स सपने में कब्रिस्तान ले जाता और मुझे मांस खाने को बोलता था
नरगिस ने आगे कहा- मुझे डरावने सपने आते थे। हर रात 3 बजे मेरी नींद खुल जाती थी। मुझे सपने में हर रोज एक पीले-सफेद रंग का खूंखार आदमी दिखता था। उसकी लंबाई 6 फुट 5 इंच रही होगी।
सपने में ही वो भूत जैसा दिखने वाला शख्स मुझे कब्रिस्तान तक ले जाता था। वो भूत जैसा दिखने वाला शख्स मरे हुए लोगों को निकालकर उनका मांस खाता था। वो मुझे भी उनका मांस खाने को बोलता था। मुझे ये सपने लगातार आते थे।
घर की आलमारी से मिले 6 मरे हुए पक्षी
नरगिस परेशान हो गई थीं। उन्होंने अपनी टीम से उन्हें दिल्ली शिफ्ट करने को कहा। जब लोग उनके सामान की पैकिंग करने आए तो उन्हें भी एक अजीब चीज दिखीं। वहां पास की आलमारी में 6 मरे हुए पक्षी मिले। नरगिस के मुताबिक, उन्हें समझ नहीं आ रहा था कि वहां ये अजीब चीजें क्यों हो रही थीं।
नौकरानी ने चुरा ली थी ज्वेलरी
नरगिस के मुताबिक, एक छोटे से समय में ही उनके साथ एक और वाकया हुआ। उनकी नौकरानी ने उनकी ज्वेलरी चुरा ली। हालांकि, नरगिस ने कहा कि इससे उन्हें ज्यादा फर्क नहीं पड़ा, क्योंकि उनके लिए इन भौतिक चीजों का कोई खास महत्व नहीं था।
पहली फिल्म से ही फेमस हो गई थीं नरगिस
नरगिस फाखरी का जन्म 20 अक्टूबर 1979 को अमेरिका के न्यूयॉर्क में हुआ था। नरगिस के पिता पाकिस्तानी मूल के थे, जबकि मां अमेरिकी थीं। नरगिस जब 6 साल की थीं, तभी उनके माता-पिता अलग हो गए थे।
भारत आने पर उन्हें पहली फिल्म इम्तियाज अली की रॉकस्टार मिल गई। इसमें उन्होंने रणबीर कपूर के अपोजिट काम किया। उनके काम को काफी पसंद किया गया। नरगिस एक ही फिल्म से काफी फेमस हो गईं।
इसके बाद में उन्होंने जॉन अब्राहम के साथ फिल्म मद्रास कैफे में काम किया। इसके अलावा अजहर जैसी फिल्म में भी दिखीं। उन्होंने सलमान खान और शाहिद कपूर की फिल्मों में आइटम डांस भी किया है।
नरगिस यश चोपड़ा के छोटे बेटे और एक्टर उदय चोपड़ा के साथ रिलेशनशिप की वजह से भी सुर्खियों में रह चुकी हैं।